04/10/2018 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Resolución pola que se aproba a concesión definitiva de subvencións correspondentes ao programa FO027A/2018

Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia 26934 do 13 de agosto de 2018, que foi publicada no BOP do 17 de agosto de 2018, concedeuse de forma provisional, as subvencións da convocatoria FO027A: Convocatoria do programa de subvencións de fomento pesqueiro dirixido ás confrarías de pescadores e agrupacións de mariscadoras da provincia da Coruña para actividades durante o ano 2018, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistencias que os interesados presentaron. Vistos o informe do Servizo Servizo de Promoción Económica, Turismo e Emprego e o informe do Servizo de Fiscalización.1º.- Aprobar a concesión das subvencións incluídas as reformulacións e cambios de obxecto correspondentes ao Programa FO027A: Convocatoria do programa de subvencións de fomento pesqueiro dirixido ás confrarías de pescadores e agrupacións de mariscadoras da provincia da Coruña para actividades durante o ano 2018, aos entidades sen animo de lucro seguintes: 2º.- Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.3º.- Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións ( O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 4º.- Dispor o gasto das subvencións concedidas con cargo á seguinte aplicación orzamentaria: 0510/415/481, fase A, referencia nº 22018005426, operación nº 220180026738, importe: 455.614,38€ 5º.- Desestimar as alegacións presentadas pola Confraría de Pescadores de Miño posto que os motivos aducidos para revisar e incrementar o importe subvencionado, son circunstancias particulares derivadas da situación económica e polo descenso de socios, polo que non son susceptibles de ser valoradas segundo as bases específicas da convocatoria.6º.- Desestimar as alegacións presentadas pola Confraría de Cedeira en base a que, a pesar de aportar un informe de solvencia positivo, o coeficiente de financiamento na convocatoria refírese a relación entre o solicitado e o orzamento proposto na solicitude, valorando positivamente que este sexa menor, e no caso da confraría o coeficiente alcanza o máximo permitido. No caso das alegacións pola valoración acadada por colaboración con outras confradías, desestímanse posto que na solicitude márcase que non se colabora e na memoria presentada coa solicitude non se especifican as labores de colaboración realizadas con outras confradías para poder proceder a súa valoración.7º.- Denegar a concesión das subvencións correspondentes ao Programa FO027A: Convocatoria do programa de subvencións de fomento pesqueiro dirixido ás confrarías de pescadores e agrupacións de mariscadoras da provincia da Coruña para actividades durante o ano 2018, aos entidades sen animo de lucro seguintes polos motivos que se indican: 8º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 27 de Setembro de 2018 O PRESIDENTE, O SECRETARIO, Valentín González Formoso José Luis Almau Supervía